मनोज कुमार झा, हिंदी कविताक टटका पीढ़ीक चर्चित नाम थिक । 'सम्वेद' पत्रिकाक हिनकर हिंदी कविता पर केन्द्रित एकगोट पुस्तिका हालहि मे बहरायल अछि । कविता में दार्शनिकताक गहींर प्रभाव । मनोजक कयल उल्लेखक अनुसार नब्बैक दशकक पूर्वार्धहि सँ देशक शीर्षस्थ दार्शनिक लोकनि सँ पत्रक माध्यमे संपर्क मे रहल छथि । हिंदी कविता जगत केर प्रखर युवा हस्ताक्षर बनि उभरय वाला मनोज कहैत छथि जे हुनका मातृभाषा सँ विशेष नेह छैन्हि । मैथिली मे लगातार लिखैत रहलाक बावज़ूद प्रकाशनक उपयुक्त मंच नहि भेट सकबाक कचोट छन्हि । प्रस्तुत अछि - कथन (जुलाई -सितम्बर ,2008) मे प्रकाशित हिनकर दू गोट हिंदी कविताक मैथिली अनुवाद । दोसर कविता 'स्थगन' लेल कवि कें 2009 केर प्रतिष्ठित भारत भूषण अग्रवाल पुरस्कार ! ! अनुवाद केने छथि - कुमार सौरभ ।
 बचा क' राख'
कि बान्हि सकी अहि क्षण केर डोरि ।
 कम्पायमान ! ! ! ! ! ! 